**Materská škola - Óvoda , Školská 160/3 , 076 43 Čierna nad Tisou**

**S P R Á V A**

**o výchovno-vzdelávacej činnosti**

**školský rok 2022 /2023**

**Predkladá :**

Eleonóra Kovácsová, riaditeľka

Prerokované na pedagogickej rade, dňa: 30.6.2023

Prerokované v Rade školy, dňa :

..............................................

Predseda Rady školy :

**Stanovisko zriaďovateľa :**

Mesto Čierna nad Tisou

**Schvaľuje – neschvaľuje**

Správu o výchovno-vzdelávacej činnosti

MŠ, Školská 160/3

076 43 Čierna nad Tisou

---------------------------------------------

za zriaďovateľa

**Materská škola Školská 160/3 , 076 43Čierna nad Tisou**

**S P R Á V A**

**o výsledkoch a podmienkach výchovno-vzdelávacej činnosti Materskej školy,**

**Školská 160/3 076 43 Čierna nad Tisou**

**Školský rok 2022 /2023**

**1.Základné identifikačné údaje o materskej škole :**

1. Názov školy: **Materská škola**
2. Adresa školy: **Školská 160/3, 076 43 Čierna nad Tisou**
3. Forma hospodárenia : Rozpočtová organizácia
4. IČO : 420963675 DIČ : 2022429519
5. Bankové spojenie: 4306318001/5600
6. Číslo tel.: 056/6350489
7. e - mailová adresa: [ms.ciernanadtisou@gmail.com](mailto:ms.ciernanadtisou@gmail.com)
8. web stránka: materskaskolacnt.edupage.org
9. Zriaďovateľ MŠ: Mesto Čierna nad Tisou, Námestie pionierov 151/ 1
10. Riaditeľ MŠ : Eleonóra Kovácsová

**Údaje o fyzickom počte zamestnancov a plnení kvalifikačného predpokladu pedagogických zamestnancov materskej školy :**

Pedagogickí zamestnanci : 10 z toho 7 učiteliek (vrátane riaditeľky MŠ) a 3 pedagogické asistentky.

Nepedagogickí zamestnanci : 4, z toho 1 ekonómka, 1 školníčka, 2 upratovačky, 1 pomocná vychovávateľka.

**Údaje o Rade školy a iných poradných orgánoch školy :**

**Zloženie Rady školy :**

Bc. Olívia Kovácsová predseda ŠR (pedagóg)

Ing. Viktor Palko podpredseda ŠR (poslanec MsZ),

od januára Ing. Marta Vozáriková ( poslanec MsZ)

Bc.Csilla Tipcsáková člen (pedagóg)

Ing. Iveta Szűcsová člen (nepedagóg)

Mgr. Nikoleta Petríková člen (rodič)

Mgr. Helena Kádásiová člen (rodič)

Ján Kovács člen (poslanec MsZ)

**Ďalšie poradné orgány MŠ:**

Pedagogická rada zložená z pedagogického kolektívu, ktorá sa zišla trikrát a prejednávala plnenie úloh z ročného plánu, aktuálne témy výchovno-vzdelávacej činnosti, spoluprácu s rodičmi, rôzne školské aktivity.

Rodičovské združenie školy pozostáva z rodičov. Celoškolské združenie ZRŠ bolo zorganizované v septembri, výbor ZRŠ sa zišiel 2krát. Členovia výboru pripravili balíčky deťom na Mikuláša a na Deň detí. Na záver roka bola predškolákom zakúpená látka na batôžteky, školské potreby do batôžka, rozlúčka predškolákov bola na školskom dvore. Poradné orgány sa schádzajú podľa potreby a stanovených termínov.

**Údaje o počte zapísaných detí v materskej škole :**

Počet tried: 4

Počet zapísaných detí: 74

Z toho integrované: 1

Odklad školskej dochádzky: 2

Počet detí hmotnej núdze: 19

Priemerná dochádzka detí v školskom roku 2022 /2023:

**Údaje o počte zapísaných detí do 1. ročníka ZŠ :**

V školskom roku 2022/2023 bolo do 1. ročníka ZŠ zapísaných 21 detí. Z toho bolo do ZŠ s vyučovacím jazykom slovenským v Čiernej nad Tisou 18 do ZŠ s VJM 11 deti a 1 dieťa do Špeciálnej ZŠ Kráľovský Chlmec.

**Údaje o výsledkoch hodnotenia podľa poskytovaného stupňa výchovy a vzdelávania :**

V školskom roku 2022/2023 sme prevádzali výchovno-vzdelávaciu činnosť podľa inovovaného ŠVP a nami vypracovaného Školského vzdelávacieho programu pre našu MŠ s názvom :  **Cesta za poznaním.**

V tomto ŠkVP sme si vymedzili vlastné ciele a poslanie výchovy a vzdelávania. Stanovili sme si aj vlastné zameranie školy, teda pohybom k zdraviu a chránime našu zem a podľa toho sme si naplánovali aj týždenné témy.

Učebnými osnovami MŠ boli vzdelávacie štandardy jednotlivých vzdelávacích oblastí ŠVP podľa zákona č. 188/2015 Z. z. § 9 ods. 6. Učivo bolo rozdelené do štyroch tematických celkov kooperujúcich s ročnými obdobiami. Témy boli rozdelené: Jeseň pani bohatá, Zimné tajomstvá, Jarné radovánky, Farebné pozdravy leta. Tieto obsahové celky sa naďalej delili na týždenné témy a vytvorili sme aj podtémy, ktoré sa neviazali k ročným obdobiam.

Podľa inovovaného ŠVP je rozpracovaných 7 vzdelávacích oblastí.

**Vzdelávacia oblasť : Jazyk a komunikácia**

Hlavným cieľom tejto oblasti je rozvinutie komunikačných schopností detí vo všetkých jazykových rovinách a nadobúdanie skúseností s rôznymi formami písanej reči.

V rozhovoroch, rôznych činnostiach a edukačných hrách a činnostiach si deti osvojovali správny rečový prejav, rozširovali si slovnú zásobu, rozvíjali gramatickú stavbu reči.

Nedostatky:

* väčšina detí má problémy s nesprávnou výslovnosťou (niektoré hlásky),
* veľa detí pochádza z maďarsky hovoriacich rodín, preto je ich slovná zásoba minimálna a len v prostredí MŠ sa rozvíja,
* z tejto skutočnosti vyplýva aj fakt, že väčšina detí sa nevie súvisle vyjadrovať v štátnom jazyku.

**Vzdelávacia oblasť: Matematika a práca s informáciami**

Hlavným cieľom tejto oblasti je rozvíjať matematické myslenie a kompetencie dieťaťa ako jeho logické myslenie.

Deti si vo veku primeraných hrách a aktivitách rozvíjali základy riešenia problémov, základy tvorivého myslenia, spoznávali základné priestorové vzťahy, porovnávali, triedili a usporadúvali predmety podľa určitých kritérií – teda tvar, farba, počet atď.

Nedostatky:

* väčšina detí má ťažkosti s jednoduchými číselnými operáciami (pridávanie, odoberanie),
* mýlia sa pri určovaní polôh objektov,
* vyskytujú sa aj problémy s logickým riešením úloh.

**Vzdelávacia oblasť: Človek a príroda**

Hlavným cieľom tejto oblasti je počiatočný rozvoj prírodovednej gramotnosti.

Deti počas hier a edukačných činností určovali ročné obdobia, rozlišovali stromy, rastliny, ovocie a zeleninu. Rozlišovali zvieratá, druhy zvierat. Pomenovávali časti ľudského tela a funkcie jednotlivých orgánov. Na základe svojich skúseností opisovali rozdiel medzi zdravím a chorobou.

Nedostatky:

* keďže deti majú problém s vyjadrovaním v štátnom jazyku mnohokrát len preto sa nevedia zapájať do rozhovoru, ťažko chápu súvislosti, nehľadajú vlastné riešenie.

**Vzdelávacia oblasť: Človek a spoločnosť**

Hlavný cieľom tejto oblasti je viesť deti k základnej orientácií v blízkom spoločenskom prostredí a rozvíjať prosociálne správanie.

Orientovali sa v blízkosti MŠ, opisovali známe trasy v okolí MŠ, učili sa predstaviť, povedať meno, adresu bydliska, vymenovávali členov svojej rodiny, popri používania pravidiel triedy používali čarovné slová pri každodenných činnostiach, učili sa nenásilne riešiť konflikt, podeliť sa v kolektíve.

Nedostatky:

* deti majú problém s časovými pojmami, niektoré deti sú menej spoločenské, ťažko sa vedia podeliť s hračkami, niektoré deti sú menej ohľaduplné voči ostatným rovesníkom ale zlepšuje sa to časom.

**Vzdelávacia oblasť: Človek a svet práce**

Hlavným cieľom oblasti je uzatváranie a rozvíjanie zručností detí, ktoré sú potrebné na zvládnutie úkonov bežného života aj grafomotorických zručností. Deti počas roka spoznávali rôzne materiály, opisovali jednoduché technológie výroby predmetov, spoznávali remeslá, pracovné profesie.

Nedostatky:

* deti nie sú zvyknuté za sebou upratovať, čo sa potom odzrkadľuje aj v triede,
* niektoré deti majú problém s technikou strihania, s držaním nožníc,
* nevedia modelovať podľa zadania témy, chýba deťom fantázia a tvorivosť.

**Vzdelávacia oblasť: Umenie a kultúra – HV a VV**

Hlavným cieľom je rozvíjať elementárne hudobné schopností, zručností a návyky detí. Rozvíjať výtvarné vyjadrovacie schopností, fantáziu a tvorivosť detí.

Učili sa texty piesní, rytmizovali, imitovali tanec, prezentovali sa pred skupinou ľudí. Spoznali rôzne hudobné nástroje aj vďaka koncertu ZUŠ, tieto si aj vyskúšali.

Počas celého roka deti veľa kreslili, maľovali rozmanitými technikami (odtláčanie, fúkanie, prekladanie, maľba prstovými farbami atď.)

Nedostatky:

* nevyužívajú celú plochu papiera, niektoré deti nevedia opísať obsah svojej kresby,
* niektoré deti majú problém s imitáciou tanečných krokov, majú problém s rytmom.

**Vzdelávacia oblasť: Zdravie a pohyb**

Hlavným cieľom tejto oblasti je získavať základné informácie súvisiace so zdravím a viesť k zdokonaľovaniu pohybových schopností a zručností detí. Identifikovali, čo je zdravie, čo je choroba, rozlišovali zdravé a nezdravé potraviny, pohybové aktivity vykonávali denne, dodržiavali pravidlá pohybových hier, liezli, skákali, behali formou hier.

Nedostatky:

* vyžadujú si pomoc pri obliekaní a vyzliekaní, nevedia zapínať a rozopínať gombíky, nevedia viazať šnúrky (ani predškoláci)

Napriek menším nedostatkom hlavný cieľ bol splnený, predškoláci, ktorí pravidelne navštevovali MŠ boli pripravení na úspešný vstup do ZŠ. Ďalší cieľ, ktorý sa týkal adaptácie na MŠ, bol taktiež splnený. Pri plánovaní edukačných procesov sme výchovno-vzdelávacie ciele operacionalizovali podľa vekových osobitostí detí, brali sme do úvahy aj jedinečnosť a nadanie detí.

Podľa § 18 ods. 2 písm. a) školského zákonu č. 245/2008 Z. z v školskom roku 2021/2022 dostali 5 – 6 ročné deti doklad o získanom stupni vzdelania – Osvedčenie o absolvovaní predprimárneho vzdelávania.

Podľa triednych hodnotiacich správ o výsledkoch výchovno-vzdelávacieho procesu, na základe hospitácií, pozorovania a aktivít v jednotlivých vekových kategóriách, konštatujem, že hlavné úlohy vytýčené na školský rok 2022/2023 boli v celku splnené.

**Projekty:**

Materská škola bola zapojená do projektov:

* Evička ochorela realizovaná v triede predškolákov
* Národné projekty: Digipédia
* Národný projekt POP II

**Údaje o aktivitách a prezentáciách materskej školy:**

* Poznávacie vychádzky do blízkeho okolia
* Aktivity na deň ústneho zdravia, aktivity na svetový deň výživy
* Zber a výstava jesenných plodov
* Týždeň ovocia a zeleniny
* Mikuláš vo všetkých triedach
* Karneval s Tárajkom a Popletajkou
* Návšteva školskej knižnice
* Literárna súťaž pre predškolákov – Mám básničku na jazýčku
* Divadelné predstavenie – Rozpávka Budík a Tri prasiatká
* Stavanie mája – dvor MŠ
* Zápis do 1. ročníka ZŠ bol realizovaný elektronicky, aj osobne
* Zápis do MŠ bol realizovaný tiež elektronicky ale aj osobne
* Fotenie detí ako aj predškolákov na tablo
* Deň detí – usporiadané mestom
* Deň detí – športové dopoludnie na dvore MŠ
* Výchovný koncert ZUŠ
* Evička nám ochorela – Evičku bolí zub, Evička spadla prezentácia 5-6r. detí pred ostatnými deťmi
* Rozlúčka predškolákov : Lúčime sa, Ballagunk

**Odporúčania pre ďalší rozvoj materskej školy :**

Pokračovať v osvedčených projektoch.

Zvyšovať odbornosť pedagogických pracovníkov účasťou na odborných seminároch, školeniach – najmä online. Vzdelávať sa aj pomocou internetových odborných stránok, vzájomnými radami a spoluprácou s inými MŠ.

**Oblasti v ktorých materská škola dosahuje dobré výsledky a nedostatky :**

**Silné stránky:**

* Odbornosť a kvalifikovanosť učiteliek
* Vhodné podmienky na realizáciu výchovno-vzdelávacej procesu
* Vydarené a prosperujúce aktivity
* Dobrá spolupráca so zriaďovateľom a ostatnými subjektmi
* Dostatok učebných pomôcok, didaktickej techniky, všetky triedy majú interaktívnu tabuľu, internetové pripojenie . množstvo didaktickej techniky a pomôcok
* Kreativita a iniciatíva pedagogických zamestnancov
* Pomoc asistentov pri výchovno – vzdelávacom procese.

**Slabé stránky :**

* Nepravidelná dochádzka detí do materskej školy
* Nedostatky u detí pri  používaní slovenského jazyka v komunikácii
* Neochota rodičov zapájať sa do diania a aktivít v MŠ
* Nezáujem a neochota podnikateľských subjektov o spoluprácu a pomoc

**Údaje o priestorových a materiálnych podmienkach materskej školy:**

**Pozitíva :**

* Primerané vykurovanie priestorov
* Interiér stále esteticky dotváraný učiteľkami
* Bezpečný , ohradený vlastný trávnatý školský dvor vybavený detským certifikovaným náčiním
* Vybavenie všetkých tried estetickým detským nábytkom, šatňa farebnými skrinkami.

**Údaje o finančnom a hmotnom zabezpečení výchovno-vzdelávacej činnosti materskej školy:**

Materská škola je od 01.09.2007 samostatným právnym subjektom. Rozpočet pre materskú školu prideľuje zriaďovateľ : Mesto Čierna nad Tisou z podielových daní mesta.

Dotácia od zriaďovateľa za školský rok činila **243 608,35 €**

Na neinvestičné výdavky rodičia prispievali čiastkou **12,00 € mesačne.**

V školskom roku 2022/2023 rodičia prispeli na neinvestičné výdavky MŠ sumou **4308,00 €.**

KŠÚ prispel pre 5 ročné deti od sumou  **19345,00**  **€.**

**Záver :**

V celom rozsahu predprimárnej výchovno-vzdelávacej činnosti sme kládli dôraz na formovanie postojov detí k zdraviu, zdravotnému životnému štýlu. Edukačné aktivity sme cielene orientovali na oboznamovanie, získavanie, ovládanie, zautomatizovanie vedomostí, zručností a návykov detí. Podporovali sme sebaistotu detí a dodržiavanie základných pravidiel kultúrneho správania. Učiteľky pracovali podľa inovovaného ŠVP a ŠkVP - Cesta za poznaním ale učebné osnovy sme používali zo ŠVP. Z nich potom tvorili týždenné plány s výkonovými štandardmi, premietali ich do každodenných činností, špecifikovali úlohy podľa vekových kategórií. Rozvíjali sme všestranný rozvoj osobnosti detí, predprimárne vzdelanie a výchova sa realizovala v zmysluplnej a cieľavedomej výchovno-vzdelávacej činnosti. Deti mali možnosť sa oboznámiť a následne aj pracovať na interaktívnej tabuli, keďže všetky triedy sú tými tabuľami vybavené. Plnenie cieľov a úloh bolo priebežne kontrolované a overované spätnou väzbou. Rešpektovali sme potreby detí, ich vekové a individuálne osobitosti. Dbali sme na pružné usporiadanie činností v dennom poriadku, aby sa deti psychicky a fyzicky neunavili. Mali sme jedno dieťa so zdravotným znevýhodnením, ktoré malo k pobytu v MŠ prideleného asistenta. V tomto školskom roku bola trieda s vyučovacím jazykom maďarským miešaná od 3 do 6 rokov, kde bolo prijatých 16 detí. Pobyt detí bol do 12.00 hod. Aj v tejto triede je tiež na pomoc pridelený pedagogický asistent. Vzdelávanie prebiehalo v maďarskom jazyku, nakoľko tieto deti boli pripravované do ZŠ sVJM. Deti navštevovali MŠ pravidelne. Celoročná odvedená pedagogicko-výchovná práca kolektívu materskej školy v školskom roku bola cieľavedomá a kvalitná Pri analýze sa ukázali silné aj slabé stránky, ktoré však pomáhajú pri napredovaní a skvalitnení pedagogického procesu.

Za úspešnú prácu, za odvedené aktivity patrí poďakovanie celému kolektívu materskej školy.

V Čiernej nad Tisou dňa 29.6.2023 Eleonóra Kovácsová, riaditeľka MŠ